Anexa la H.C.L. nr. 144/2024



ACT ADIȚIONAL NR. 1 la 
Acordul de Asociere nr. nr. 3058/20874/2024
pentru realizarea în comun a obiectivului de investiţii de interes public
 județean și local „Avram Iancu – Erou Martir al Națiunii Române”
Monument de For Public



Părţile:
	1. JUDEŢUL HUNEDOARA prin CONSILIUL JUDEȚEAN HUNEDOARA,cu sediul in Municipiul Deva, B-dul. 1 Decembrie 1918, nr. 28, Judeţul Hunedoara, Cod  fiscal 4374474, reprezentat de domnul Laurențiu NISTOR –Preşedintele Consiliului Judeţean Hunedoara, în calitate de „asociat 1”;

și

	2.MUNICIPIUL BRAD prin CONSILIUL LOCAL AL MUNICIPIULUI BRAD, cu sediul în municipiul Brad, județul Hunedoara, str. Independenței, nr. 2, CUI4374962, reprezentat de domnul Florin CAZACU – Primarul Municipiului Brad, în calitate de  „asociat 2”;

În baza:
- Hotărârii Consiliului Județean Hunedoara nr. 306/2024 privind aprobarea unui act adițional la Acordul de Asociere nr. 3058/20874/2024 pentru  realizarea în comun a obiectivului de investiții de interes public județean și local : „Avram Iancu – Erou Martir al Națiunii Române” - Monument de For Public;
- Hotărârii Consiliului Local al Municipiului Brad nr. ____/2024 privind aprobarea unui act adițional la Acordul de Asociere nr. 3058/20874/2024 pentru  realizarea în comun a obiectivului de investiții de interes public județean și local : „Avram Iancu – Erou Martir al Națiunii Române” - Monument de For Public;

Având în vedere:
- Hotărârea Consiliului Județean Hunedoara nr. 283/2024 privind aprobarea notei conceptuale și a temei de proiectare pentru obiectivul de investiții : „Avram Iancu – Erou Martir al Națiunii Române” - Monument de For Public;
- Hotărârea Consiliului Județean Hunedoara nr. 290/2024 privind aprobarea documentației tehnico-economice, Studiului de fezabilitate și a indicatorilor tehnico-economici, pentru obiectivul de investiții „Avram Iancu – Erou Martir al Națiunii Române – Monument de for public”;
- Hotărârea Consiliului Local nr. 132/2024 privind aprobarea Documentației tehnico-economice și a Devizului general, faza Studiu de Fezabilitate pentru obiectivul de investiții „Avram Iancu – Erou Martir al Națiunii Române – Monument de for public”;
- Hotărârea Consiliului Județean Hunedoara nr. 306/2024 aprobarea unui act adițional la Acordul de Asociere nr. 3058/20874/2024 pentru  realizarea în comun a obiectivului de investiții de interes public județean și local : „Avram Iancu – Erou Martir al Națiunii Române” - Monument de For Public;

Ținând cont de:
- Legea nr. 223/2023 privind instituirea anului 2024 ca „Anul Avram Iancu”;
-  art. 35 alin. (1) din Legea nr. 273/2006 privind finanțele publice locale, cu modificările și completările ulterioare;
- art. 2 și art. 4 lit. a) din Legea monumentelor de for public nr. 120/2006, cu modificările și completările ulterioare;

În baza:
- art. 4, pct. 4.1 lit. a) și art.7 alin. (1) din  Acordul de Asociere nr. 3058/20874/2024 încheiat între Județul Hunedoara prin Consiliul Județean Hunedoara și Municipiul Brad prin Consiliul Local al Municipiului Brad;

de comun acord, părţile au convenit următoarele:

Art.I. – Art. 4 se modifică și se completează și va avea următorul cuprins:
„Art. 4. – Drepturile şi obligaţiile părţilor
4.1. Drepturile și obligațiile Județului Hunedoara - asociat 1:
a)  să aloce din bugetul propriu al județului pe anul 2024, suma de 500.000 lei în vederea realizării monumentului;
b) să colaboreze cu Consiliul Local al Municipiului Brad în vederea realizării în bune condiții a obiectivului de investiții.

4.2. Drepturile și obligațiile Municipiului Brad - asociat 2:
a)  să aloce din bugetul propriu restul sumelor necesare realizării proiectului, respectiv suma de 272.577,11 lei;
b) să pună la dispoziția proiectului amplasamentul pentru realizarea obiectivului de investiții;
c)  alocarea sumelor necesare și elaborarea notei conceptuale și a temei de proiectare;
d) achiziția serviciilor de elaborare a documentațiilor tehnice necesare, încheierea contractelor  aferente și urmărirea execuției  acestora; 
e) obținerea tuturor autorizațiilor și avizelor necesare realizării obiectivului de investiții;
f) achiziția execuției lucrărilor și încheierea contractelor;
g) urmărirea execuției și recepționarea lucrărilor, potrivit legislației incidente;
h) să colaboreze cu Consiliul Județean Hunedoara în vederea realizării în bune condiții a obiectului de investiții;
i) transferul sumei de 500.000 lei, reprezentând aportul Județului Hunedoara, se va face în contul indicat de Municipiul Brad, la solicitarea acestuia,  pe baza documentelor justificative prezentate în copie conform cu originalul.
Art.II. – Restul prevederilor rămân neschimbate.
Art.III. – Prezentul act adițional s-a încheiat în două exemplare originale câte unul pentru fiecare parte semnatară.

